Albano Dante Fachin

Albano Dante Fachin Pozzi (Bahía Blanca, Argentina, 1976ko apirilaren 22a) argentinar politikari eta ustelkeriaren aurkako aktibista bat da. Kataluniako prozesu konstituziogilearen eta Ahal Duguren kidea da. 2015etik CSQEP (Catalunya Si Que Es Pot) alderdiaren diputatua eta bozeramaile ordea da Kataluniako Parlamentuan. M-15 mugimenduaren aktibista garrantzitsu bat da.

Biografia 
Argentinako, Buenos Aires probintziako Bahía Blanca hirian jaio zen 1976ko apirilaren 22an. 1992ko apirilaren 4ean, 16 urte zituela, bera eta bere familia guztia Kataluniara joan ziren. Albanok, Sa Palomera de Blanes BHIn ikasi zuen hasieran, eta ondoren, Bartzelonako unibertsitatean filologia ingelesa ikasten hasi zen, Cafèambllet (Kafea esnearekin) proiektua sortzen hasi zen arte, Maria Sibinarekin batera. 2004 urtean, Cafè amb llet aldizkaria sortu eta argitaratzen hasi ziren, bera eta Maria Silbina, hilabetero. 2013an "Artur Mas: ¿dónde está mi dinero?" liburua argitaratu zuen, azken urteetan ustelkeria eta politikaren inguruan egin zituen ikerketen emaitza gisa.

Ikus, gainera 
 M-15 mugimendua
 Ahal Dugu
 2017ko Espainiako krisialdi konstituzionala

Kanpo estekak 
 Cafeambllet aldizkariaren webgune ofiziala
 "Artur Mas: ¿dónde está mi dinero?" liburua PDF formatuan.

Kataluniako politikariak
Podem Catalunyako kideak
Kataluniako Parlamentuko XI. legegintzaldiko diputatuak
Catalunya Sí que es Poteko diputatuak Kataluniako Parlamentuan